Minderjarige bestuurder in ongeluk; 12 beseer | Maroela Media
Minderjarige bestuurder in ongeluk; 12 beseer
Tien kinders en twee volwassenes is beseer toe ŉ 17-jarige minibustaxi-bestuurder Woensdagoggend deur ŉ muur geploeg en in ŉ huis vasgery het.
Russel Meiring, woordvoerder van ER24, het gesê die ongeluk het Woensdagoggend in Lydiaweg in Kempton Park, oos van Johannesburg, gebeur.
“Toe paramedici op die toneel opdaag, het hulle gevind die taxi het deur ŉ huis se grensmuur gery en teen die huis tot stilstand gekom,” het hy gesê. “Daar was 12 mense in die in taxi, waarvan tien kinders tussen die ouderdom van vier en 12 was.”
Volgens Meiring het die insittendes geringe tot matige beserings opgedoen. Hulle is na die Thembisa-hospitaal vervoer vir verdere behandeling.
Die 17-jarige bestuurder beweer die taxi se remme het onklaar geraak wat veroorsaak het dat hy beheer oor die voertuig verloor het. Plaaslike owerhede sal die ongeluk ondersoek.
Benoni-gesin gebroke ná tienerseun se raaiseldood
Rerig!!!!!!!!!!! 17jaar en bestuurder van n taxi!!!!
Wat maak die klein snot agter die stuur! My magtig!! Sluit hom toe en smyt die sleutel weg! Hoop al die kinders is ok wat saam die imbesiel in die taxi was.
Die taxi eienaar en die korrupte amptenaar wat vir hom ‘n openbare bestuurderslisensie uitgereik het kan eers betaal en dan saam met hom gaan sit.
Die Ekurhuleni Metropolisie gee nie ‘n bloue duit om wat op ons paaie gebeur nie. Ek rapporteer gereeld taxis wat nie eers by ‘n rooi verkeerslig stop nie of selfs oorry terwyl die verkeerslig nog rooi is! Op Pretoria-weg in Kempton Park steek hulle motors verby met aankomende verkeer slegs meters ver van hulle af!! Die Metropolisie trek trek net hulle skouers op en sê: its not my area!!
Verwys na die vorige kommemtaar
Waar lees my liewe vriend dat die outjie n bestuurslisensie het?
As jy dink jy is groot en slim genoeg om te bestuur sonder die nodige papiere moet jy seker ook taf genoeg wees om die pak slae te vat, saam met die eienaar van die voertuig wat dit vie jou gegee het om te bestuur